கேள்வி: காரைக்கால் பற்றி தகவல் சொல்.
பதில்: காரைக்கால் (ஆங்கிலம்:Karaikal), இந்தியா பாண்டிச்சேரி இந்தியாவின் மாநிலங்களும் ஆட்சிப்பகுதிகளும் அமைந்துள்ள காரைக்கால் மாவட்டம் மாவட்ட தலைநகர் ஆகும். இது காவிரியின் கழிமுகத்தில் அமைந்துள்ளது. காரைக்கால் தமிழகத்தின் கடற்கரை பகுதியின் மத்தியில் அமைந்திருக்கும் துறைமுக நகரம் ஆகும். கி.பி நான்காம் நூற்றாண்டில் பிறந்த மூன்று பெண் நாயன்மார்களில் ஒருவரும், மூத்தவருமான புனிதவதி என்கிற காரைக்கால் அம்மையார் பிறந்த ஊர். காரைக்கால், ஏனாம், மாகி ஆகியவை பொருளாதாரத்தில் பின்தங்கிய மாவட்டங்கள். இதன் தலைநகரான புதுச்சேரி மாவட்டம் மட்டும் பொருளாதாரத்தில் முன்னிலையில் உள்ளது. காரைக்கால், சென்னை மாநகரில் இருந்து 310 கி.மீ. தொலைவில், தமிழகத்தின் கடற்கரை பகுதியின் மத்தியில், வங்கக் கடலோரத்தில் அமைந்த இந்திய நடுவண் அரசின் ஒன்றியப் பகுதி (இந்தியா) ஆகும். இது பிரெஞ்சு நாட்டின் பகுதியாக இருந்தது. ஏறக்குறைய இருநூறு ஆண்டுகளுக்கு மேல் பிரான்ஸ் ஆதிக்கத்தில் இருந்ததால் பிரெஞ்சுச் சொற்களை வெகு லாவகமாக அடித்தட்டு மக்களும் பயன்படுத்தும் இடமாகவும் இருக்கிறது. ஆந்திரம் மாநிலத்தின் காக்கி நாடாவுக்கு அருகாமையிலுள்ள ஏனாம் நகரும், தமிழகத்தின் கடலூரின் அருகாமையிலுள்ள புதுச்சேரி நகரும், கேரளம் மாநிலத்தின் கோழிக்கோட்டுக்கு அருகிலுள்ள மாஹே நகரும் இந்த மாநிலத்தின் (ஆட்சிப் பகுதியின் பிராந்தியங்கள்) அங்கமாகையால், ஆங்கிலம், பிரெஞ்சு, தமிழ் மொழிகளுடன் தெலுங்கு மொழி, மலையாளம் மொழி பேசும் மக்களும் சிறுபான்மையாக இருக்கின்றனர். மத்திய அரசு நிறுவனங்களான ONGC,GAIL மற்றும் மத்திய அரசு அலுவலகங்களான மத்திய வானிலை ஆராய்ச்சி மையம்,மத்திய சுங்கத்துறை அலுவலகம்,கடலோர காவல் படை பிராந்திய அலுவலகம் அமைந்துள்ளதால் மத்திய அரசு ஊழியர்கள் அதிகமாக காரைக்காலில் குடும்பத்துடன் வசித்து வருகின்றனர். இதனால் காரைக்கால் மாவட்டத்திற்கு கணிசமான வருமானமும் வருகின்றது.
கேள்வி: காரைக்கால் - நதிகள் குறித்து விரிவாக சொல்லுங்கள்.
பதில்: குடமுருட்டி, அரசலாறு, திருமலைராயன் ஆறு, வீரசோழனார் மற்றும் விக்ரமனார் ஆகியவை காவேரி ஆற்றின் முக்கிய கிளை நதிகள் ஆகும். காரைக்கால் பகுதி வழியாக அரசலாறும் அதன் கிளைகளும் பரவியிருந்தாலும், குடமுருட்டி மற்றும் வீரசோழனார் ஆகியவற்றின் நீர்த்தேக்கங்களும் அப்பகுதியின் பாசன தேவைகளைப் பூர்த்தி செய்கின்றன.
கேள்வி: காரைக்கால் - சுற்றுலாத் தகவல்கள் பற்றி நீங்கள் என்ன அறிந்துள்ளீர்கள்?
பதில்: காரைக்காலில் உள்ள முக்கியத்துவம் வாய்ந்த சுற்றுலாத் தலங்கள்: #காரைக்கால் அம்மையார் கோவில் #திருநள்ளாறு தர்ப்பாரண்யேசுவரர் கோயில் (சனீஸ்வர ஸ்தலம்), காரைக்கால் #தரங்கம்பாடி டேனிஷ் கோட்டை - காரைக்காலிலிருந்‌து 14 கி.மீ #நாகூர் தர்கா - காரைக்காலிலிருந்‌து 15 கி.மீ #வேளாங்கண்ணி மாதா திருத்தலம் - காரைக்காலிலிருந்‌து 28 கி.மீ #சிக்கல் சிங்கார வேலவர் ஆலயம் - காரைக்காலிலிருந்‌து 25 கி.மீ #திருக்கடையூர் அமிர்தகடேஸ்வரர் ஆலயம் - காரைக்காலிலிருந்து 20 கி.மீ